《酬婺郡学高广文》
宋代·连文凤

十载持竿浙水滨，江空岁晚更愁人。秦楼歌舞多燕剑，洛社风愁少晋巾。

伏枥已甘存老马，随波不解纵穷鳞。广文何日归茅屋，共醉樽前未死身。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切愁丽，入选月泉吟社为第一名。有《百正集》。